ইনু বলেন, ‘১৯৭১ সালের আগেও বঙ্গবন্ধুর নামে বিভিন্ন মিথ্যাচার করেছিল যে বঙ্গবন্ধু ইসলামবিদ্বেষী, অত্যাচারী। এসব মিথ্যাচার কাটিয়ে দেশের জনগণ ৭০ এর নির্বাচনে তাকে বিজয়ী করেছিল এবং একাত্তরে মুক্তিযুদ্ধ করে দেশ স্বাধীন করেছিল। তেমনি বর্তমানে সময় পাকিস্তানের দোসর বিএনপি-জামায়াত-শিবির কোমলমতি শিক্ষার্থীদের আন্দোলনকে কেন্দ্র করে বিভিন্ন মিথ্যা প্রচারণা করছে যে ছাত্রদের নির্যাতন করা হয়েছে। তাদের হত্যা করা হয়েছে। প্রধানমন্ত্রী শেখ হাসিনা এসব মিথ্যাচারকারীদের শাস্তি দিয়ে দেশ আবার গণতন্ত্রের পথে পরিচালনা করবেন। একাত্তরের আগে সাংবাদিকরা যেমন গণতন্ত্রের পক্ষে থেকে সত্য প্রকাশ করেছেন, তেমনি এখনও গণতন্ত্রের পক্ষে থেকে সত্য প্রকাশ করে যাচ্ছে।’